EkBass/fiwiki-20250220-pages-articles huggingface dataset:
Kumppanuusmaatalous

Kumppanuusmaatalous on maanviljelijän ja kuluttajien muodostama yhteisö. Viljelijä ei myykään tuottamaansa ruokaa tukulle ja sieltä eteenpäin kaupan ketjulle, vaan suoraan kuluttajille. Ero tavanomaiseen ruokapiiriin on, että viljelijä myy eräänlaisia ruokaosakkuuksia joka maksetaan etukäteen, yleensä alkukeväästä. Niistä muodostuu maatilan vuosittainen budjetti. Osuuttaan vastaan jäsenet saavat viljelijän satoa niin pitkään kuin sitä riittää. Mallissa on riskinsä: jos sato on huono, on satokorin sisältö heikonlainen. Hyviä puolia kumppanuusmaataloudessa on, että ruokaosuuskunnan jäsenenä on mahdollista vaikuttaa siihen, mitä pellolla kasvaa ja myös osallistua viljelykseen talkoillen ja vaikkapa sadonkorjuujuhlia järjestäen. Viljelijälle etuna taas on, että markkinointiin ja myyntiin ei tarvitse erikseen panostaa, ja koko sadolle on valmiiksi ostaja. Useimmat Suomessa perustetut kumppanuusmaataloushankkeet ovat olleet osuuskuntia, kukin hieman omanlaisellaan hallintotavalla. Tyypillisesti ruokaosuuskunta palkkaa sopivan henkilön puutarhuriksi tai viljelijä saattaa myös olla osuuskunnan hallituksessa mukana vastuullisena jäsenenä. Ensimmäiset CSA:t perustettiin maailmalle 40 vuotta sitten. == Suomalaisia kumppanuusmaatalouksisia == * Helsinki: Kaupunkilaisten oma pelto ja Osuuskunta Oma maa * Turku: Livonsaaren osuuspuutarha * Oulu: Minnamaalaiset * Mäntsälä: Muijaniityn ruokaosuuskunta * Lahti: Ruokaosuuskunta * Tuusula: Yhteisöviljelykokeilu ja Osuuskunta Oma maa * Jyväskylä: Juurikas JKL -viljelijäyhteisö * Espoo: Råbäck Gård: Minun Omenapuu / Mitt Äppelträd == Lähteet == * syotavakaupunki.fi == Aiheesta muualla == * Kirjoitus Kumppanuusmaataloudesta Pohjoinen Permakulttuuri -blogissa * Kirjoitus Suomen kumppanuusmaatalouksista Syotavakaupunki.fi:ssä * Herttoniemen Ruokaosuuskunta * Suomen kumppanuusmaataloudet lueteltuna * Jukka Lassila kertoo videolla kumppanuusmaataloudesta Luokka: Maatalous Luokka: Luomumaatalous Luokka: Ympäristönsuojelu Luokka: Kansalaisliikkeet Luokka: Aluesuunnittelu
Kansainvälisen Jääkiekkoliiton mestaruuskilpailut 1913

Kansainvälinen jääkiekkoliitto IIHF (tuolloin LIHG) järjesti liiton mestaruusturnauksen jääkiekossa 1913. Turnaukseen osallistui viisi joukkuetta. Saksan mestari Berliner Schlittschuhclub voitti turnauksen, joukkueeseen kuului myös suomalainen Johan OllusJääkiekkoliitto - historia (huom! paikkakunta) sekä ruotsalaiset Nils Molander ja Hans Georgii. ==Sarjataulukko== Joukkue O V T H Maalit Pts Berliner SC 4 3 0 1 24-5 6 2-1 - 7-0 13-0 Prince's Club 4 3 0 1 14-3 6 - 2-0 3-0 8-1 CP Paris 4 3 0 1 14-7 6 4-2 - 4-2 6-1 Slavia Praha 4 1 0 3 6-15 2 - - - 4-1 align=left 4 0 0 4 3-31 0 - - - - == Lähteet == * http://www.passionhockey.com/hockeyarchives/amical1913.htm * Illustriertes (Österreichisches) Sportblatt 8. maaliskuuta 1913, sivut 9-10 lähteen tulokset ja sarjataulukko maalien osalta ei täsmää 1913 Luokka:Vuoden 1913 jääkiekko Luokka:Sveitsin jääkiekko
Aston Martin Rapide

Aston Martin Rapide on brittiläisen Aston Martinin vuodesta 2009 lähtien valmistama neliovinen automalli. Rapide esiteltiin ensimmäisen kerran konseptiautona vuoden 2006 North American International Auto Show’ssa. Auton tuotantomalli esiteltiin syksyllä 2009 Frankfurtin autonäyttelyssä. Nimi Rapide viittaa Aston Martin nykyisin omistaman Lagondan malliin, Lagonda Rapideen. Aston Martin Lagondan valmistus lopetettiin vuonna 1989, 21 vuotta ennen Rapiden julkaisua. Auto perustuu Aston Martin DB9:ään. ==Rapide 2010-2013== ===Tekniset tiedot=== *Yksikköhinta : 153 000 € *Moottori : 6-litrainen V12 *Teho : 350 kW *Vääntö : 601 Nm *Vaihteisto : 6-vaihteinen automaatti *Voimansiirto : Takaveto *0-100kmh : 5,3 s *Huippunopeus : 303 km/h ===Varustelut=== Autoon kuuluu bi-xenon-etuvalot ja led-takavalot. Vakiona on nahka- ja pähkinäpuusisustus, johon kuuluu metallisia yksityiskohtia, kuten etuistuimen muistillinen sähkösäätö, ilmastointi, Bluetooth, navigaattori (vain Yhdysvalloissa) sekä USB- ja iPod-liitäntä. Rapidessa on vakiona Bang & Olufsenin 16-kaiuttiminen äänentoistojärjestelmä. ==Rapide S (2013–)== ===Tekniset tiedot=== Vuoden 2013 kehitellyn version tiedot: Moottori parannettiin tuottamaan 410 Kw. Parannettu huippunopeus on 306 km/h ja kiihtyvyys 0–100 km/h nopeutuu 4,9 sekuntiin. Hiilidioksidipäästöt vähenevät 332 grammaan kilometriä kohti. Vähennystä on siis 23 g/km. == Lähteet == == Aiheesta muualla == Rapide Luokka:F-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Julius Beresford

Julius Beresford (Wisniewski; 29. kesäkuuta 1868 Suur-Lontoo – 29. syyskuuta 1959 Henley-on-Thames, Oxfordshire) oli brittiläinen soutaja ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa perämiehellisessä nelikossa Thames Rowing Club -joukkueen jäsenenä.Julius Beresford Bio, Stats, and Results | Olympics at Sports-Reference.com Myös Juliuksen poika Jack Beresford oli soutaja. == Lähteet == Luokka:Brittiläiset soutajat Luokka:Brittiläiset olympiamitalistit Luokka:Vuonna 1868 syntyneet Luokka:Vuonna 1959 kuolleet
Oldřich Černík

Oldřich Černík (27. lokakuuta 1921 Mährisch Ostrau – 19. lokakuuta 1994 Praha) oli Tšekkoslovakian kommunistisen puolueen johtomiehiä. Hän toimi ministerinä ja parlamentin puhemiehenä 1960-luvulla. Hän kohosi Prahan kevään aikana 1968 Tšekkoslovakian pääministeriksi ja Alexander Dubčekin linjan tärkeäksi tukijaksi. Hänet syrjäytettiin 1970, koska hänen tavoitteensa olivat Neuvostoliiton näkemyksen mukaan liian vapaamielisiä. Samettivallankumouksen jälkeen hän palasi lyhyeksi aikaa uudelleen politiikkaan. == Lähteet == Luokka:Tšekkoslovakian pääministerit Luokka:Tšekkoslovakialaiset kommunistit Luokka:Vuonna 1921 syntyneet Luokka:Vuonna 1994 kuolleet
Tommy Scally

Alfredo Tomás "Tommy" Scally y Gallagher (28. kesäkuuta 1927 Pavón – 26. maaliskuuta 1977 Buenos Aires) oli argentiinalainen maahockeypelaaja. Hän kilpaili vuoden 1948 kesäolympialaisissa Lontoossa ja kuului siellä jaetulle viidennelle sijalle jääneeseen miesten joukkueeseen. Hän oli Luis Scallyn veli ja Gabriel Scallyn setä tai eno.Tommy Scally Bio, Stats, and Results | Olympics at Sports-Reference.com == Lähteet == Luokka:Argentiinalaiset maahockeypelaajat Luokka:Vuonna 1927 syntyneet Luokka:Vuonna 1977 kuolleet
Sandra Schmitt

Sandra Schmitt (26. huhtikuuta 1981 Mörfelden – 12. marraskuuta 2000 Kaprun) oli saksalainen freestylehiihtäjä.Sandra Schmitt Bio, Stats, and Results | Olympics at Sports-Reference.com Hän voitti lajinsa maailmanmestaruuden vuonna 1999. Gletscherbahn-Katastrophe: Freestyle-Star Sandra Schmitt unter den Opfern Schmitt myös kilpaili vuoden 1998 talviolympialaisissa Naganossa ja jäi naisten kumparelaskussa yhdeksännelle sijalle. Hän kuoli 19-vuotiaana Kaprunin funikulaaripalossa.Guardian: Obituary: Sandra Schmitt == Lähteet == Luokka:Saksalaiset freestylehiihtäjät Luokka:Vuonna 1981 syntyneet Luokka:Vuonna 2000 kuolleet
Nadine Conner

thumb|right|Nadine Conner vuonna 1937 Nadine Conner (alun perin Evelyn Nadine Henderson; 20. helmikuuta 1907 – 1. maaliskuuta 2005) oli yhdysvaltalainen lyyrinen sopraano. Hän syntyi taiteelle omistautuneen perheen seitsemästä lapsesta nuorimpana. Hän opiskeli lapsena pianonsoittoa ja draamaa. Lauluopintonsa hän aloitti yksityisesti tenori Amado Fernandezin johdolla.Los Angeles Times: Nadine Conner, 96; Compton Native Was Lyric Soprano Conner pääsi opiskelemaan musiikkia Etelä-Kalifornian yliopistoon, ja opintojensa jälkeen hän avioitui luokkatoverinsa kanssa. Avioliitto kesti vain kaksi vuotta, mutta sopraano otti Conner-taiteilijanimensä puolisoltaan. Hän meni vuonna 1939 uusiin naimisiin kirurgi Laurance Heacockin kanssa. Hän aloitti uransa Los Angelesissa laulamalla seitsemän vuotta kansallisessa radiossa. Hän esiintyi muiden muassa Bing Crosbyn sekä Gordon MacRaen kanssa ja kiersi elokuvatähti Nelson Eddyn kanssa. Conner liittyi Albert Coatesin vuonna 1939 perustamaan oopperaseurueeseen ja teki debyyttinsä Margueriten roolissa Gounod'n Faustissa. Metropolitan-oopperassa Conner debytoi joulukuussa 1941 Paminan roolissa Taikahuilussa. Esityksen johti Bruno Walter. Mozartin roolien lisäksi Conner pääsi tulkitsemaan esimerkiksi Violettan roolin La traviatassa, Mimin roolin La bohèmessa, Gildan roolin Rigolettossa ja Rosinan roolin Sevillan parturissa. Hän sai kiitosta myös esiintymisestään Hannu ja Kerttu -oopperassa Metropolitanissa 1946. Connerin esiintyi Metropolitan-oopperassa viimeistä kertaa vuonna 1960 Faustissa. Hän teki ainoan elokuvaesiintymisensä Musiikin mestareita -elokuvassa (Of Men and Music, 1951). Conner palasi puolisonsa kanssa Etelä-Kaliforniaan 1970 ja asettui Cypressiin, jossa työskenteli lauluopettajana. Hän jäi leskeksi 1987. == Lähteet == Luokka:Yhdysvaltalaiset oopperalaulajat Luokka:Sopraanot Luokka:Vuonna 1907 syntyneet Luokka:Vuonna 2005 kuolleet
Jääpallon Viron-mestaruuskilpailut 1935

Jääpallon Viron-mestaruus 1935 ratkaistiin kahden joukkueen välillä. Viron jääpallomestaruus ratkaistiin kaikkiaan 14. kerran, seuraavan kerran mestaruudesta pelattiin vasta talvella 1941.Jääpall; 15. EESTI MEISTRIVÕISTLUSED == Ottelu mestaruudesta == Tulos Tallinna Sport 7-2 Tallinna Kalev === Mestarijoukkue === Sportin joukkue: Elmar Aun, Eugen Einman, Voldemar Hammer, Friedrich Karm, Rudolf Kuuskla, Ferdinand Laurberg, Heinrich Paal, Bernhard Ruul, Herbert Seegner, Karl-Rudolf Sillak, Evald Tipner. ==Lähteet== * Jääpall; 14. EESTI MEISTRIVÕISTLUSED ===Viitteet=== Luokka:Viron jääpallo Luokka:Vuoden 1935 jääpallo
Concepciónin maakunta (Chile)

Concepciónin maakunta () on yksi Chilen Biobíon alueen neljästä maakunnasta. Maakunnan pääkaupunki Concepción (212 000 asukasta) on osa Suur-Concepciónin metropolialuetta, joka on maan toiseksi suurin Suur-Santiagon jälkeen. Vuoden 2017 väestönlaskennassa maakunnassa oli 995 658 asukasta. == Lähteet == Luokka:Chilen maakunnat
Allen West (tennispelaaja)

Allen Tarwater West (s. 2. elokuuta 1872 Mobile, Alabama, Yhdysvallat – elokuu 1952) oli yhdysvaltalainen tennispelaaja. West saavutti St. Louisin olympialaisissa 1904 pronssia nelinpelissä Joseph Wearin kanssa. == Lähteet == Luokka:Yhdysvaltalaiset tennispelaajat Luokka:Yhdysvaltalaiset olympiamitalistit Luokka:Vuonna 1872 syntyneet Luokka:Vuonna 1952 kuolleet
Joseph Wear

Joseph Walker Wear (s. 27. marraskuuta 1876 Saint Louis, Missouri, Yhdysvallat – 4. kesäkuuta 1941 Philadelphia, Pennsylvania) oli yhdysvaltalainen tennispelaaja. Hänen veljensä Arthur Wear oli myös tennispelaaja. Wear saavutti St. Louisin olympialaisissa 1904 pronssia nelinpelissä Allen Westin kanssa. == Lähteet == Luokka:Yhdysvaltalaiset tennispelaajat Luokka:Yhdysvaltalaiset olympiamitalistit Luokka:Vuonna 1876 syntyneet Luokka:Vuonna 1941 kuolleet
Magnoliakerttuli

Magnoliakerttuli (Setophaga magnolia) on kerttuleiden heimoon kuuluva varpuslintu. ==Levinneisyys== Magnoliakerttuleita pesii Kanadassa ja Koillis- Yhdysvalloissa. Lajin talvehtimisalueet sijaitsevat Väli-Amerikassa. Euroopassa laji on tavattu kahdesti: Britanniassa syksyllä 1981 ja Islannissa syksyllä 1995. ==Lähteet== Luokka:Loistokerttulit
John Chambers

John Chambers (12. syyskuuta 1922 – 25. elokuuta 2001) oli Oscar-palkittu maskeeraaja, joka tuli tunnetuksi Star Trek -sarjan Mr. Spockin korvista ja apinanaamioista Apinoiden planeetta -elokuvasarjaan, joista ensimmäisestä hän sai Kunnia-Oscarin. Hän osallistui Iranissa peiteoperaatioon tavoitteena pelastaa yhdysvaltalaisia diplomaatteja. Tapahtumasta tehtiin myöhemmin elokuva Argo. == Lähteet == Luokka:Erikoistehosteiden suunnittelijat Luokka:Oscar-palkinnon saajat Luokka:Yhdysvaltalaiset meikkitaiteilijat Luokka:Vuonna 1922 syntyneet Luokka:Vuonna 2001 kuolleet
Allen West

Allen West voi tarkoittaa seuraavia henkilöitä: * Allen West (s. 1967), yhdysvaltalainen kitaristi * Allen West (s. 1961), yhdysvaltalainen poliitikko * Allen West (1872–1952), yhdysvaltalainen tennispelaaja * Allen West (1929–1978), yhdysvaltalainen vanki
Riuttahaikara

Riuttahaikara (Egretta gularis) on haikaroiden heimoon kuuluva haikaralaji. ==Tuntomerkit== Riuttahaikara on 55-68 senttimetriä pitkä ja sen siipiväli on 88-112 senttimetriä. Lajista esiintyy kaksi eri värimuotoa, valkoinen ja lyijynharmaa. Valkoinen muoto muistuttaa suuresti silkkihaikaraa. Riuttahaikara on samanmuotoinen ja -kokoinen, mutta sen nokka on yleensä hieman pidempi ja tyveltään paksumpi, mutta muuten paksumpi ja yleensä hieman alaspäin kaareva. Nokka ei myöskään ole kokotumma kuten silkkihaikaralla, vaan reunoilta ja kärjestä kellertävä. Jalat ovat harmaanmustat nilakn puoliväliin asti, mutta nilkan alaosat ja varpaat ovat himmeänkeltaiset. Joskus jalat voivat olla laajemminkin kellertävät. Valkoisen värimuodon nuorilla yksilöillä on puvussaan yleensä mustia siipisulkia. ==Levinneisyys== Riuttahaikaroita tavataan Länsi-Afrikassa Atlantin rannikolla ja sisämaassa ja Itä-Afrikassa Intian valtameren rannikolla sekä Punaisenmeren ja Arabianmeren ja Persianlahden rannikoilla. Lajin muuttotavoista ei tiedetä paljon, mutta se on luultavasti osittain muuttolintu. ==Elinympäristö== Riuttahaikarat suosivat kivi- tai hiekkarantoja ja riuttoja ja särkkiä. ==Ravinto== Riuttahaikarat käyttävät ravinnokseen pääasiassa kaloja, äyriäisiä ja nilviäisiä, mutta myös sirkkoja, toukkia ja kastematoja. ==Lähteet== Luokka:Haikarat
Sjojaha

Sjojaha () on taajama (posjolok) ja maalaiskunta Jamalin Nenetsian autonomisen piirikunnan Jamalin niemimaalla sijaitsevassa Jamalin kunnallispiirissä Luoteis-Siperiassa, Obinlahden keskiosan länsirannalla. Sjojaha sijaitsee linnuntietä runsaat 470 kilometriä pohjoiskoilliseen Jamalin Nenetsian pääkaupungista Salehardista. Vuoden 2010 väestönlaskennan mukaan Sjojahan maalaiskunnassa asui 2 605 henkeä koko Jamalin kunnallispiirin 16 310 asukkaasta. Kunta on ollut erityisesti nenetsien asuinaluetta. ==Historia== Kylä sai alkunsa viimeistään 1930-luvulla. Lokakuussa 1936 sinne perustettiin ilmatieteellisia havaintoja tekevä sääasema. Sjojahaa laajennettiin Neuvostoliiton alkuaikoina myös pakkotyövoimalla. Sinne päätyi esimerkiksi vuonna 1942 osa eri puolilta Neuvostoliittoa Jamalin piiriin karkotetuista 1 675 "kansanvihollisesta" , johon kuului esimerkiksi volgansaksalaisia, valkovenäläisiä, ukrainalaisia ja moldovalaisia. Nämä pakkotyöläiset rakensivat Puikon, Novyi Portin ja Sjojahan asuintaajamia. Seutua kehitettiin pakkotyövoiman avulla. ==Nykyään: Sabettan satama ja taajama== Kaasuteollisuus on levittäytymässä kunnan alueelle, ja paikkakunnalle on suunniteltu ympärivuotisen sataman rakentamista hankkeessa keskeisen Novatek-yhtiön kaasukuljetuksiin. Sjojahasta noin 120 kilometriä pohjoiseen rakennettavasta satamasta, NLG-kaasun ja maaöljyn terminaalista sekä asutuksesta käytetään nimeä Sabetta. Sabettaan on rakennettu vuoteen 2016 mennessä uusia asuinrakennuksia, päiväkoti ja koulu sekä huoltoasema ja lentokenttä. Ympärivuotisten öljykuljetusten mahdollisuutta Obinlahdelle on jo testattu talvioloissa Atomflot-laivaston ydinkäyttöisen jäänmurtajan avulla. Myös rautatieyhteyden rakentamisesta taajamaan on keskusteltu. Rata haluttaisiin vetää jo olemassaolevalta Gazprom-konsernin rakennuttamalta radalta Obskaja–Bovanenkovo. ==Lähteet== ==Aiheesta muualla== *Jamalin piirin kotisivut (mo-yamal.ru) *Sjojaha Jamalin piirin sivustolla (mo-yamal.ru) *O pogode - Sjojaha (meteoinfo.ru) *GeoPortal - Karta (zoomattava, sisältöä valittavissa) (map.yanao.ru) Luokka:Jamalin Nenetsian kylät ja taajamat Luokka:Jamalin piiri
Eino Liljeroos

Eino Henrik Liljeroos (24. toukokuuta 1882 Tampere – 21. maaliskuuta 1977 Tampere) oli suomalainen teollisuusjohtaja. Hän oli koulutukseltaan insinööri, ja hän sai vuorineuvoksen arvon 1945 ja tekniikan kunniatohtorin arvon 1954.Otavan Iso tietosanakirja, osa 5, p. 651. Otava 1968. Liljeroosin vanhemmat olivat kunnallisneuvos Johan Henrik Liljeroos ja Julia Maria Högström. Liljeroosin isoisä Henrik Liljeroos oli perustanut Tammerkosken alajuoksulle kehruu- ja kutomatehtaan, jota Johan Henrik Liljeroos laajensi ja muutti osakeyhtiöksi nimeltä H. Liljeroos Oy.Kuka kukin on 1954, s. 480. Projekt Runeberg. Eino Liljeroos pääsi ylioppilaaksi 1902 ja valmistui insinööriksi 1907. Hän toimi H. Liljeroos Oy:n teknillisenä johtajana 1908–1911 ja Tampereen Pellava- ja Rautateollisuus Oy:ssä kehruuosaston insinöörinä 1911–1919 sekä kutomateollisuusosaston teknillisenä johtajana 1920–1925. Hän oli F. Klingendahl & Co Oy:n verkatehtaan isännöitsijä 1925–1938 ja Suomen Gummitehdas Oy:n teknillinen johtaja 1939–1952. Liljeroos oli Tampereen kaupunginvaltuuston jäsenenä 1922–1924 ja 1937–1939. Hän oli Suomen työnantajain yleisen ryhmän hallituksen puheenjohtajana ja Suomen työnantajain keskusliiton hallituksen jäsenenä. Hän oli H. Liljeroos Oy:n, Oy Tammer Ab:n ja Tampereen Verkatehdas Oy:n johtokunnan puheenjohtajana sekä Suomen Gummitehdas Oy:n, Nokia Oy:n ja Suomen Kaapelitehdas Oy:n johtokunnan jäsenenä. Eino Liljeroos oli naimisissa vuodesta 1910 Signe Margareta Nordmannin kanssa. == Teoksia == * Ohjeita pellavanviljelijöille. Pellavanviljelyksen lehtisiä n:o 2. Tampereen pellavatehdas, Tampere 1920. * Pellavan korjuusta ja kuivuusta. Pellavanviljelyksen lehtisiä n:o 1. Tampereen pellavatehdas, Tampere 1920. * Tampereen Pellava- ja Rautateollisuus Oy:n raaka-ainehankinnan järjestely. Pellavanviljelyksen lehtisiä n:o 3. Tampereen pellavatehdas, Tampere 1920. * Iltahetkien mietteitä. Teollisuuden kustannus, Helsinki 1977. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Tampereen kaupunginvaltuutetut Luokka:Vuorineuvokset Luokka:Vuonna 1882 syntyneet Luokka:Vuonna 1977 kuolleet
Henrik Liljeroos

Henrik Liljeroos, sukunimi vuoteen 1842 Heikkilä (26. joulukuuta 1828 – 21. tammikuuta 1873) oli suomalainen tehtailija. Hän perusti 1851 Tampereelle värjäysliikkeen ja myöhemmin verkatehtaan. Hän oli myös aktiivinen Tampereen kunnallispolitiikassa.Otavan Iso tietosanakirja, Otava 1968, osa 5, p. 651Pyynikin kirkkopuisto : Henrik Liljeroos 26.12.1828 - 21.1.1873 Kangasalan pitäjän Varalan kylästä kotoisin ollut Henrik Liljeroos tuli 12-vuotiaana Tampereelle värjärin oppiin värjärimestari Erik Lindforsin värjäämöön. Hän kävi Tampereella sunnuntaikoulua 1842-1847. Kisälliksi päästyään Liljeroos työskenteli värjärinliikkeissä Turussa, Vaasassa sekä Tampereella värjärimestari Henrik Oslanderin värjäämössä. Vuonna 1851 hän vannoi porvarivalan ja sai Tampereen maistraatilta värjärimestari- ja porvarikirjan.H. Liljeroosin historiaa Liljeroos osti vuonna 1871 Tammerkosken alajuoksulla sijainneen Neulasaari-nimisen saaren. Saarella oli aiemmin toiminut neuloja valmistanut Renforsin neulatehdas, joka oli tehnyt konkurssin 1863. Liljeroos perusti tehdasrakennuksiin kehruu- ja kutomatehtaan sekä lanka- ja kangasvärjäämön. Vuonna 1873 Liljeroos sairastui yritettyään puhdistaa koskeen kertynyttä jäähilettä. Hän vilustui pahoin ja kuoli vain 44-vuotiaana. Liljeroos on haudattu Pyynikin kirkkopuistoon. Niina Ketonen: Liljeroos (Koskesta voimaa -sivusto) Henrik Liljeroos oli naimisissa vuodesta 1851 Maria Karolina Iso-Tourun (1826–1878) kanssa. Henrik Liljeroosin poika Johan Henrik Liljeroos laajensi isänsä perustamaa yritystä, joka nimettiin vuonna 1890 H. Liljeroosin Villankehruu- ja värjäystehtaaksi. Neulasaarta alettiin myös kutsua Kehräsaareksi tai Kehruusaareksi. ==Lähteet== Luokka:Suomalaiset yritysjohtajat Luokka:Vuonna 1828 syntyneet Luokka:Vuonna 1873 kuolleet
Johan Henrik Liljeroos

Johan Henrik Liljeroos (27. toukokuuta 1851 Tampere – 4. tammikuuta 1939 HelsinkiKunnallisneuvos H. J. Liljeroos kuollut. Helsingin Sanomat, 5.1.1939, s. 7.) oli suomalainen yritysjohtaja, kunnallisneuvos ja valtiopäivämies.Aikalaiskirja 1934 (Projekt Runeberg) Liljeroosin vanhemmat olivat värjärimestari Henrik Liljeroos ja Maria Heikintytär. Hän kävi yläalkeiskoulun ja harjoitti ammattiopintoja Ruotsissa 1871–1872. Liljeroos oli isänsä perustaman värjäysliikkeen johdossa 1878–1914 ja muodosti siitä 1919 osakeyhtiön nimellä H. Liljeroos Oy.Otavan Iso tietosanakirja, Otava 1968, osa 5, p. 651 Liljeroosin aikana tehdas uusittiin kokonaan ja sen yhteyteen perustettiin villakehräämö.H. Liljeroosin historiaa Liljeroos oli säätyvaltiopäivillä porvarissäädyssä Tampereen edustaja 1899, 1900 ja 1904–1905. Hän oli Tampereen kaupunginvaltuuston jäsen 1878–1909. Liljeroos oli naimisissa vuosina 1875–1924 Julia Maria Högströmin (k. 1924) kanssa. Heidän poikiaan olivat pappi ja kirjailija Heikki Julius Linnove, H. Liljeroos Oy:n toimitusjohtajana vuodesta 1929 toiminut Väinö Henrik Liljeroos (1880–1946) ja vuorineuvos Eino Henrik Liljeroos. ==Lähteet== Luokka:Suomalaiset yritysjohtajat Luokka:Suomen suuriruhtinaskunnan porvarissäädyn valtiopäivämiehet Luokka:Tampereen kaupunginvaltuutetut Luokka:Vuonna 1851 syntyneet Luokka:Vuonna 1939 kuolleet
Ksyluloosi-5-fosfaatti

Ksyluloosi-5-fosfaatti (C5H9O8P) on ksyluloosisokerin johdannainen. Yhdistettä tavataan välituotteena pentoosifosfaattireitissä ja osana fotosynteesiin kuuluvaa Calvinin kiertoa. ==Biologinen rooli== Ksyluloosi-5-fosfaattia muodostuu pentoosifosfaattireitissä sen epimeeristä ribuloosi-5-fosfaatista fosfopentoosiepimeraasientsyymin katalysoimana. Seuraavassa vaiheessa se reagoi riboosi-5-fosfaatin kanssa transketolaasin katalysoimana tuottaen sedoheptuloosi-7-fosfaattia ja glyseraldehydi-3-fosfaattia, jota eliöt voivat hyödyntää glykolyysissä. Transketolaasi katalysoi myös ksyluloosi-5-fosfaatin reaktiota erytroosi-4-fosfaatin kanssa, jolloin muodostuu fruktoosi-6-fosfaattia ja glyseraldehydi-3-fosfaattia. Calvinin kierrossa transketolaasi katalysoi sedoheptuloosi-7-fosfaatin ja glyseraldehydi-3-fosfaatin reaktiota riboosi-5-fosfaatiksi ja ksyluloosi-5-fosfaatiksi sekä fruktoosi-6-fosfaatin ja glyseraldehydi-3-fosfaatin reaktiota erytroosi-4-fosfaatiksi ja ksyluloosi-5-fosfaatiksi. Ksyluloosi-5-fosfaatti muunnetaan edelleen ribuloosi-5-fosfaatiksi fosfopentoosiepimeraasin katalysoimana. Ksyluloosi-5-fosfaatin on todettu vaikuttavan hiirien rasva-aineenvaihduntaan. Runsas ksyluloosi-5-fosfaatin määrä aktivoi proteiinifosfataasi-2-entsyymiä, joka puolestaan aktivoi lipogeneesiä ja glykolyysiä säätelevää ChREBP- proteiinia. ==Lähteet== Luokka:Orgaaniset fosfaatit Luokka:Sokerijohdannaiset
Sinä, minä ja Dupree

Sinä, minä ja Dupree () on vuonna 2006 ensi-iltansa saanut romanttinen komedia, jonka ohjasivat Joe ja Anthony Russo. ==Lähteet== Luokka:Yhdysvaltalaiset romanttiset komediat Luokka:Vuoden 2006 yhdysvaltalaiset elokuvat
Behind the Sun (elokuva)

Behind the Sun (Abril despedaçado) on vuonna 2001 ensi-iltansa saanut Walter Sallesin ohjaama brasilialainen elokuva, joka perustuu albanialaisen Ismail Kadaren romaaniin Särkynyt huhtikuu. Kirja kertoo albanialaisesta kunniakulttuurista, ja elokuvassa tapahtumat on siirretty Koillis-Brasiliaan. == Lähteet == == Aiheesta muualla == *Arvio elokuvasta Film-o-holic-sivustolla Luokka:Brasilialaiset elokuvat Luokka:Vuoden 2001 elokuvat Luokka:Draamaelokuvat
Tumma vesi

Tumma vesi (Dark Water) on vuonna 2005 julkaistu brasilialaisen Walter Sallesin ohjaama yhdysvaltalainen kauhuelokuva. Se on uusintaversio vuoden 2002 japanilaiselokuvasta Dark Water. == Näyttelijöitä == ==Arvioita== Film-O- Holic.com-elokuvasivuston Heidi Mikkolan mielestä Sallesin ensimmäinen englanninkielinen ohjaustyö on paikoin jopa onnistuneempi kuin Hideo Nakatan alkuperäinen ohjaus. Salles on hänestä nähnyt vaivaa kehitellessään henkilöhahmoja ja luodessaan melankolista tunnelmaa. ”Dark Water ei kuitenkaan missään vaiheessa ole varsinaisesti pelottava tai saa katsojaa hyppäämään kauhuissaan penkiltään. Se ei ole kauhuelokuvana kovinkaan toimiva ja paikoitellen se vain toistaa itseään. Silti sen synkkä tunnelma, kalpeat värit ja jatkuva alakuloinen sade huokuvat pahansuopaa kosteutta, joka jättää katsojan läpimäräksi.” Myös Helsingin Sanomien arvostelijan mukaan Tumman veden voi ottaa kauhutarinaa enemmän vertauskuvana hylkäämisen aiheuttamista traumoista, lapsuuden haavoittamasta aikuisuudesta. ”Sellaisena Tumma vesi on jos ei nyt älykäs, niin kuitenkin tietyllä tapaa johdonmukainen elokuva.”Helsingin Sanomien Leena Virtasen mukaan (Tilaajille.) ==Lähteet== Luokka:Vuoden 2005 yhdysvaltalaiset elokuvat Luokka:Psykologiset kauhuelokuvat Luokka:Yhdysvaltalaiset uudelleenfilmatisoinnit
The Great Gatsby – Kultahattu

The Great Gatsby – Kultahattu on vuonna 2013 ensi-iltansa saanut Baz Luhrmannin ohjaama romanttinen draamaelokuva. Elokuva perustuu F. Scott Fitzgeraldin romaaniin Kultahattu vuodelta 1925. Elokuvan pääosissa ovat Leonardo DiCaprio, Tobey Maguire, Carey Mulligan, Joel Edgerton, Isla Fisher, ja Jason Clarke. Elokuvan ensi-ilta oli Suomessa 17. toukokuuta 2013. Elokuva palkittiin parhaan puvustuksen ja lavastuksen Oscar-palkinnoilla vuonna 2014. == Näyttelijät == == Aiheesta muualla == * Virallinen sivusto * * The Great Gatsby – Kultahattu Box Office Majossa * The Great Gatsby – Kultahattu Rotten Tomatoesissa * The Great Gatsby – Kultahattu Metacriticissä == Kirjallisuutta == *Aitio, Tommi: ”MTV-ajan sykkivä sydän. Kultahattuilua Fitzgeraldista Luhrmanniin”, Filmihullu 3/2013. Luokka:Vuoden 2013 yhdysvaltalaiset elokuvat Luokka:Vuoden 2013 australialaiset elokuvat Luokka:Baz Luhrmannin ohjaamat elokuvat Luokka:3D-elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset romanttiset draamaelokuvat Luokka:BAFTA Film Award -palkitut elokuvat Luokka:Parhaan puvustuksen Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat Luokka:Seulonnan keskeiset artikkelit
Färsaarten miehitys

Färsaarten miehitys (tunnetaan myös nimellä Operaatio Valentine) oli toisessa maailmansodassa suoritettu sotilasoperaatio, jossa britit miehittivät Färsaaret estääkseen saksalaisia hyökkäämästä saarille. Operaatio aloitettiin 12. huhtikuuta 1940, jolloin kaksi brittihävittäjää purjehtivat Tórshavnin satamaan. Saaret miehitettiin ja niille rakennettiin linnoituksia saksalaisten hyökkäyksen varalta. Vágariin rakennettiin saarten ainoa lentokenttä vuosina 1942–1943. Saksalaiset tekivät saarille useita lentopommituksia mutta eivät koskaan nousseet maihin. Sodan aikana yli 200 färsaarelaista merimiestä saivat surmansa saksalaisten upotettua heidän kalastusaluksiaan pommeilla, sukellusveneillä tai merimiinoilla. Pahin yksittäinen onnettomuus sattui 28. maaliskuuta 1942, kun saksalaiset upottivat kalastusalus Nýggjabergin Islannin lähistöllä, jolloin 21 merimiestä sai surmansa. Britit miehittivät Färsaaria vuoteen 1945 asti, jolloin viimeiset sotilaat poistuivat saarilta syyskuuhun mennessä. Miehitys toisessa maailmansodassa Luokka:Yhdistynyt kuningaskunta toisessa maailmansodassa Luokka:Toisen maailmansodan sotilasoperaatiot Luokka:Länsirintama (toinen maailmansota)
Westland Whirlwind (hävittäjälentokone)

Westland Whirlwind oli Westland Aircraftin valmistama yksipaikkainen ja kaksimoottorinen hävittäjä, joka oli Britannian ensimmäinen. Se ehti osallistua taisteluun Britanniasta. Moottorina oli kaksi 765 hevosvoiman Rolls-Royce Kestrel -moottorista kehitettyä Peregrine I -V-moottoria, jotka mahdollistivat 589 km/h huippunopeuden. Koneen valmistuessa kesällä 1940 nopeus oli kohtuullisen hyvä, ja jokseenkin vastaava kuin Supermarine Spitfirellä. Konetyyppiä valmistettiin vain 112 kappaletta. Moottorin lastentaudit lyhensivät muutoin mainiona pidetyn hävittäjän käyttöikää. Laskeutuessa suuri kiitoratavaatimus rajoitti käyttöä Britannian lyhyillä nurmikentillä. Ilmataisteluista selviytyneet lentokoneet muunnettiin Whirwind Mk I A -tyypin hävittäjäpommittajiksi. Enimmäispommikuorma oli kuitenkin vain 454 kg. Ampuma-aseistuksena oli neljä 20 mm Hispano -tykkiä koneen keulassa. ==Lähteet== *Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s. 311) == Aiheesta muualla == Whirlwind Luokka:Brittiläiset hävittäjälentokoneet Luokka:1930-luvun hävittäjälentokoneet
Alphonzo Bell

Alphonzo Edward Bell, Sr. (s. 29. syyskuuta 1875 Bell, Kalifornia, Yhdysvallat – 27. joulukuuta 1947 Los Angeles, Kalifornia) oli yhdysvaltalainen tennispelaaja, yritysjohtaja ja sijoittaja. Bell saavutti St. Louisin olympialaisissa 1904 hopeaa nelinpelissä Robert LeRoyn kanssa ja pronssia kaksinpelissä. == Lähteet == Luokka:Yhdysvaltalaiset tennispelaajat Luokka:Yhdysvaltalaiset olympiamitalistit Luokka:Vuonna 1875 syntyneet Luokka:Vuonna 1947 kuolleet
Lamborghini Veneno

Lamborghini Veneno (nimi viittaa kuuluisaan härkään, ja on espanjaksi myrkky) on italialaisen autovalmistajan Lamborghinin vuoden 2013 Geneven autonäyttelyssä paljastama auto, joka perustuu Lamborghini Aventadoriin. Autoja valmistetaan myyntiin neljä, kaikki eri värisinä, ja se on tieliikennekelpoinen. Veneno julkistettiin juhlistamaan Lamborghinin 50-vuotisjuhlapäivää. Autossa on sama 6,5 l V12-moottori kuin Aventadorissa, mutta se tuottaa 740 hv, ja sen maksiminopeus on 355 km/h. Veneno kiihtyy 0–100 km/h 2,8 sekunnissa. Venenon hinta on 3,1 miljoonaa puntaa, ja kolme kappaletta on myyty, yksi museossa. Auton muotoilussa on kiinnitetty huomiota ilmavirtauksiin, joka saa aikaan sen omalaatuisen muotoilun. Myös autoon käytetty hiilikuitu laskee sen painon 120 kg pienemmäksi kuin Aventadorin. Auton renkaat on suunniteltu siten, että ne puhaltavat kylmää ilmaa auton jarrulevyihin. ==Lähteet== *topgear.com; This is the Lamborghini Veneno *autoblog.com Lamborghini Veneno supercar celebrates the bull's 50th birthday *topgear.fi Lamborghini Veneno vuotaa julki ennen Geneveä *youtube.com Lamborghini Veneno $4.5 million supercar | Performance | Drive.com.au == Aiheesta muualla == Veneno Luokka:Superautot Luokka:2010-luvun autot
Robert Jehle

Robert Jehle (13. heinäkuuta 1952 – 20. huhtikuuta 1988) oli sveitsiläinen käsipalloilija. Hän kilpaili vuoden 1980 kesäolympialaisissa Moskovassa ja kuului siellä kahdeksanneksi jääneeseen Sveitsin miesten joukkueeseen. Myös hänen veljensä Peter Jehle kilpaili olympialaisissa.Robert Jehle Bio, Stats, and Results | Olympics at Sports-Reference.com == Lähteet == Luokka:Sveitsiläiset käsipalloilijat Luokka:Vuonna 1952 syntyneet Luokka:Vuonna 1988 kuolleet
Jarkko Welling

Jarkko Welling (s. 26. huhtikuuta 1971 Tampere) on suomalainen voimavalmentaja, sekä painonnostaja. Lukuisia Suomen mestaruuksia voittanut Jarkko Welling harrastaa painonnostoa Tampereen Pyrinnössä. Welling on vastannut myös jääkiekon SM-liigassa pelaavan Tampereen Ilveksen fysiikkavalmennuksesta vuodet 1997–2007 sekä uudelleen kesästä 2010 alkaen. Welling antoi positiivisen dopingtestituloksen vuonna 1994 Kankaanpäässä kun hänen doping-näytteestään löydettiin dekstropropoksifeenin metaboliittia. Welling asetettiin dopingrikkomuksesta kahden vuoden kilpailu- ja toimitsijakieltoon marraskuussa 1994. Welling valitti ratkaisusta urheilun oikeusturvalautakuntaan, joka ei muuttanut annetun kiellon pituutta. Suomen Painonnostoliitto ry. Pöytäkirja 8/84. SLU. 5.11.1994. cit. Urheilun oikeusturvalautakunta. Diaarinro 1/1995. viitattu 5.6.2013 == Saavutukset == * 8. sija EM-kisoissa 1998 * 8 painonnoston Suomen mestaruutta * Suomen ennätys 56 kg sarjassa tempauksessa (95 kg), työnnössä (123 kg) ja yhteistuloksessa (217 kg) 3.3.2001 Pori. == Lähteet == == Aiheesta muualla == * Jarkko Welling Tampereen Pyrinnön nettisivuilla * Jarkko Welling Ilveksen SM-liigajoukkueen nettisivuilla Luokka:Suomalaiset painonnostajat Luokka:Suomalaiset urheiluvalmentajat Luokka:Dopingrikkomuksesta tuomitut suomalaiset Luokka:Dopingrikkomuksesta tuomitut painonnostajat Luokka:Vuonna 1971 syntyneet Luokka:Elävät henkilöt
Peter Jehle (käsipalloilija)

Peter Jehle (s. 14. toukokuuta 1957) on sveitsiläinen entinen käsipalloilija. Hän kuului vuoden 1980 kesäolympialaisissa Moskovassa kahdeksanneksi ja vuoden 1984 kesäolympialaisissa Los Angelesissa seitsemänneksi sijoittuneeseen Sveitsin miesten joukkueeseen. Myös Peterin veli Robert Jehle kilpaili olympialaisissa.Peter Jehle Bio, Stats, and Results | Olympics at Sports-Reference.com == Lähteet == Luokka:Sveitsiläiset käsipalloilijat Luokka:Vuonna 1957 syntyneet Luokka:Elävät henkilöt
Viggiano

Viggiano on kunta Potenzan provinssissa, Basilicatan alueella Etelä-Italiassa. Vuonna 2016 kunnassa asui arviolta 3 329 ihmistä. ==Lähteet== == Aiheesta muualla == Luokka:Potenzan maakunnan kunnat
Ferrari LaFerrari

Ferrari LaFerrari on italialaisen autovalmistaja Ferrarin superauto, joka on esitelty maaliskuussa 2013 Geneven autonäyttelyssä. Auto on Ferrarin ensimmäinen hybridi, ja siinä on 6,3 litran V12-moottori sekä 120 kilowatin sähkömoottori. LaFerrari kiihtyy 0-100 km/h alle kolmessa sekunnissa, ja sen huippunopeus on 354 km/h. Autoa valmistettiin 500 kappaletta, ja sen kappalehinta on miljoona puntaa. LaFerrari tuottaa 330 grammaa hiilidioksidia kilometrillä. ==Lähteet== *topgear.com Official: the new Ferrari LaFerrari *dailymail.co.uk The 220mph green machine: Ferrari unveils fastest-ever supercar electric hybrid with top speed of 220mph (and a £1m price tag) == Aiheesta muualla == * LaFerrariFerrari LaFerrari Luokka:Superautot Luokka:2010-luvun autot Luokka:Hybridiautot
Neculai Vasilcă

Neculai Vasilcă (s. 28. marraskuuta 1955 Bacău) on romanialainen entinen käsipalloilija. Hän oli mukana saamassa lajissaan pronssia sekä kesäolympialaisissa 1980 Moskovassa että kesäolympialaisissa 1984 Los Angelesissa.Neculai Vasilca Bio, Stats, and Results | Olympics at Sports-Reference.com == Lähteet == Luokka:Romanialaiset käsipalloilijat Luokka:Romanialaiset olympiamitalistit Luokka:Vuonna 1955 syntyneet Luokka:Elävät henkilöt
Änkilä

Änkilä on entisen Simpeleen kunnan n. 300 asukkaan kylä nykyisessä Rautjärven kunnassa. Kylä sijaitsee Rautjärven kuntakeskuksen Simpeleen eteläpuolella valtatie 6:n molemmin puolin. Matkaa Simpeleelle kertyy n. 3-5 km kylän eri osista. Kylän läpi virtaavat Hiitolanjoki, Hiitolanjokeen laskeva Silamusjoki sekä lisäksi myös Änkilän alueelle sijoittuvaan Silamusjärveen laskeva Torsanjoki. Liikenneasema Teboil Simpele sijaitsee Änkilänmäellä valtatie 6:n varrella. Kylässä toimivat myös muun muassa puunjalostusalan perheyritys Vankkapuu Oy:n toinen Simpeleen yksiköistä ja sen yhteydessä oleva myymälä, Häri´s Garage AD-autokorjaamo, Karjalan Betoni Oy, Änkilän Hoivapalvelu Oy:n ylläpitämä Silamuskoti sekä Hevostila Diana. == Historia == Entisestä Simpeleen kunnasta Neuvostoliitolle luovutetut alueet olivat Änkilään kuuluneita alueita - suurimman osan Änkilänsalosta jäätyä nykyisen valtakunnanrajan mukaisen rajalinjan itäpuolelle. Mm. Syrjäkosken voimalaitos, joka sijaitsi noin 6 km:n päässä nykyisestä valtakunnan rajasta Hiitolanjoen alajuoksulla , oli tällä luovutetulla alueella. == Lähteet == ==Aiheesta muualla== *Änkilän kylän kotisivut *Änkilän kylän kotisivut (vanha) *Rautjärven kylät: Änkilä Luokka:Rautjärven kylät Luokka:Simpele
Piet Salomons

Pieter Johannes Alexander "Piet" Salomons (14. heinäkuuta 1924 Batavia – 8. lokakuuta 1948 Schiedam) oli alankomaalainen vesipalloilija. Hän kilpaili vuoden 1948 kesäolympialaisissa Lontoossa ja oli siellä mukana saamassa lajissaan pronssia.Piet Salomons Bio, Stats, and Results | Olympics at Sports-Reference.com Salomons syntyi Indonesiassa sen vielä kuuluessa Alankomaille. Hän teki itsemurhan pian olympialaisten jälkeen.Sports UN: Water Polo at the Olympic Games: London 1948 == Lähteet == Luokka:Alankomaalaiset vesipalloilijat Luokka:Alankomaalaiset olympiamitalistit Luokka:Vuonna 1924 syntyneet Luokka:Vuonna 1948 kuolleet Luokka:Itsemurhan tehneet
Luettelo jääpallon Viron-mestaruusmitalisteista

Tämä on luettelo jääpallon Viron mestaruuskilpailujen mitalisteista. Viron mestaruudesta jääpallossa on pelattu vuodesta 1916 lähtien, mutta neljät ensimmäiset kilpailut luokitellaan epävirallisiksi. Viimeksi mestaruudesta pelattiin vuonna 1953. == Jääpallon Viron mestaruus-mitalistit == Vuosi Mestari Hopeaa Pronssia 1916 Tallinna Kalev 1917 Tallinna Kalev Tallinna Olümpia 1918 Tallinna Kalev 1920 Tallinna Sport Tallinna Kalev 1921 Tallinna Sport Tallinna Kalev 1922 Tallinna Sport Tallinna Kalev 1923 Tallinna Sport Tallinna Kalev Tallinna Hokiklubi 1924 Tallinna Sport Tallinna Kalev Tallinna Hokiklubi 1926 Tallinna Kalev Tallinna Sport Tallinna Hokiklubi 1927 Tallinna Hokiklubi Tallinna Sport 1928 Tallinna Sport Tallinna Kalev Tallinna Hokiklubi 1929 Tallinna Sport Tallinna Hokiklubi 1930 Tallinna Sport Tartu Kalev 1931 Tallinna Sport Tallinna ÜENÜ 1932 Tallinna Sport Tallinna Kalev 1933 Tallinna Kalev Tartu Kalev 1934 Tallinna Kalev Tallinna Sport 1935 Tallinna Sport Tallinna Kalev 1941 Tallinna Dünamo Tallinna Spartak Narva Dünamo 1947 Tallinna BLTSK Rakvere OM Tallinna Dünamo/Rakvere Dünamo 1950 Tallinna BLTSK I Tallinna Ohvitseride Maja Tallinna BLTSK II 1951 Tallinna BLTSK Relvajõud I Relvajõud II 1952 Tallinna BLTSK Kohtla-Järve Kalev Tallinna Sõjaõhujõud 1953 Tallinna BLTSK Narva Kalev Sillamäe Kalev *BLTSK = Balti Laevastik Tallinn SK (Baltflot, Балтфлот). Joukkue pelasi Neuvostoliiton-mestaruussarjassa kaudesta 1950 alkaen. *Tallinna ÜENÜ = Ülemaaline Eesti Noorsoo Ühendus (Tallinna osakond) == Lähteet == * sporditulemused Luokka:Viron jääpallo Viron jääpallon mestarijoukkueet jääpallo
Nijs Korevaar

Nijs Cornelis Korevaar (31. joulukuuta 1927 Mijnsheerenland Alankomaat – 1. joulukuuta 2016 Altendorf, Sveitsi) oli alankomaalainen vesipalloilija. Hän oli mukana saamassa lajissaan pronssia kesäolympialaisissa 1948 Lontoossa ja lisäksi sijoittumassa viidenneksi kesäolympialaisissa 1952 Helsingissä. Hän on vesipalloilija Jan Jaap Korevaarin isä.Nijs Korevaar Bio, Stats, and Results | Olympics at Sports-Reference.com Korevaar myös voitti vuonna 1950 Euroopan-mestaruuden. == Lähteet == Luokka:Alankomaalaiset vesipalloilijat Luokka:Alankomaalaiset olympiamitalistit Luokka:Vuonna 1927 syntyneet Luokka:Vuonna 2016 kuolleet
Parinda

Parinda on vuonna 1989 julkaistu intialainen rikosdraamaelokuva, jonka on ohjannut ja tuottanut Vidhu Vinod Chopra. Monet pitävät sitä käännekohtana hindinkielisten elokuvien realistisuudessa, kuvaamalla Intian järjestäytynyttä rikollisuutta. Pääosia näyttelevät Jackie Shroff, Anil Kapoor, Nana Patekar ja Madhuri Dixit. Elokuva voitti kaksi National Film Awards -palkintoa ja viisi Filmfare Awards -palkintoa. == Näyttelijät == == Soundtrack == == Palkinnot == ;National Film Awards * Paras miessivuosa – Nana Patekar * Paras leikkaus – Renu Saluja ;Filmfare Awards * Paras ohjaus – Vidhu Vinod Chopra * Paras miespääosa – Jackie Shroff * Paras miessivuosa – Nana Patekar * Paras leikkaus – Renu Saluja * Paras käsikirjoitus – Shivkumar Subrahmanyam == Lähteet == == Aiheesta muualla == * * Luokka:Vuoden 1989 intialaiset elokuvat Luokka:Intialaiset rikosdraamaelokuvat Luokka:Hindinkieliset elokuvat Luokka:Vidhu Vinod Chopran ohjaamat elokuvat
Tanja Nijmeijer

Tanja Nijmeijer (s. 13. helmikuuta 1978 Denekamp) on hollantilainen vasemmistoaktivisti ja kieltenopettaja. Hän on tullut tunnetuksi liityttyään vuonna 2002 Kolumbian hallitusta vastaan taistelevaan FARC-sissiliikkeeseen. Nijmeijer on liikkeen ainoa tunnettu eurooppalainen jäsen. == Lapsuus ja nuoruus == Tanja Nijmeijer vietti lapsuutensa lähellä Saksan rajaa sijaitsevassa pienessä Denekampin kaupungissa. Hän sai katolisen kasvatuksen ja haaveili lapsena ryhtyvänsä nunnaksi. Nijmeijer on kertonut alkaneensa pohtimaan uskonnollisia kysymyksiä kouluikäisenä ja myöhemmin opiskellessaan kieliä Groningenin yliopistossa hän ryhtyi ateistiksi. Vuonna 1998 Nijmeijer matkusti Kolumbiaan ja aloitti työharjoittelun englannin opettajana Pereiran kaupungissa toimivassa yksityiskoulussa. Oleskelunsa aikana hän kiinnostui Kolumbian yhteiskunnallisista epäkohdista ja FARC-sissiliikkeestä. == Toiminta sissiliikkeessä == Vuonna 2002 Nijmeijer palasi Kolumbiaan ja liittyi FARC:n riveihin. Hän toimi aluksi maan pääkaupungissa Bogotássa, osallistuen muun muassa poliisiasemia vastaan tehtyihin pommi-iskuihin. Myöhemmin Nijmeijer sai sotilaskoulutusta ja liittyi Kolumbian maaseudulla ja viidakoissa piileskeleviin taistelujoukkoihin. Hänen toimintansa FARC-liikkeessä tuli julkisuuteen vuonna 2007, kun Kolumbian armeija iski sissien tukikohtaan, josta löytyi hänen päiväkirjojaan sekä muistiinpanojaan.Seppo Ylönen: Nunnaksi aikonut tarttui aseeseen, Satakunnan Kansa 5.3.2013. Viitattu 6.3.2013. Tanja Nijmeijer on asetettu poissaolevana syytteeseen Kolumbiassa sekä myös Yhdysvalloissa, jossa häntä syytetään vuonna 2003 tapahtuneesta viiden amerikkalaisen sieppauksesta. Elokuusta 2012 lähtien Nijmeijer on kuulunut FARC:n valtuuskuntaan sissiliikkeen ja Kolumbian hallituksen välisissä rauhanneuvotteluissa, jotka ovat käynnissä Kuuban pääkaupungissa Havannassa. ==Lähteet== Luokka:Vapaustaistelijat Luokka:Alankomaalaiset sotilaat Luokka:Vuonna 1978 syntyneet Luokka:Elävät henkilöt
Nifedipiini

Nifepediini on lääke ja kalsiumkanavan salpaaja, jota käytetään verenpainetaudin ja rasitusrintakivun hoidossa. Kalsiumin määrä soluissa vaikuttaa sydämen toimintaan ja verenpaineeseen. Nifedipiini rentouttaa verisuonten sileää lihaksistoa. Sillä on joitain yhteisvaikutuksia eikä sitä saa missään tapauksessa ottaa esimerkiksi greippimehun kanssa. Depottabletteja ei saa pureskella. Nifedipiiniä käytetään myös raskausaikana ennenaikaisten supistusten hoidossa. Teho perustuu kohtulihasta rentouttavaan vaikutukseen. Nifedipiinia ei tule käyttää ainakaan silloin, jos käyttää rifampisiinia, fenytoiinia, itrakonatsolia, ketokonatsolia, erytromysiinia, klaritromysiinia, telitromysiinia tai nefatsodonia. Ainakin seuraavat lääkkeet voivat vähentää tai lisätä nifedipiinin vaikutusta: digoksiini, kinidiini, takrolimuusi, indinaviiri, ritonaviiri, sakinaviiri, amprenaviiri, nelfinaviiri, flukonatsoli, fluoksetiini, kinupristiini/dalfopristiini, simetidiini, sisapridi, karbamatsepiini, fenobarbitaali ja natriumvalproaatti. == Lähteet == * http://www.laakeinfo.fi/Medicine.aspx?m=1637&i;=BAYER_ADALAT == Aiheesta muualla == *Lääkealan turvallisuus- ja kehittämiskeskus (Fimea): Tietoa käyttäjälle, nifedipiini (pdf) *PubChem: Nifedipine *DrugBank: Nifedipine *Human Metabolome Database (HMDB): Nifedipine *Kyoto Encyclopedia of Genes and Genomes (KEGG): Nifedipine *ChemBlink: Nifedipine Luokka:Kalsiumkanavan salpaajat Luokka:WHO:n tärkeimmät lääkkeet
Kansallisneuvosto

Kansallisneuvosto tai kansallinen neuvosto voi tarkoittaa ainakin seuraavia asioita: * kansallisneuvosto (nationalrat), Itävallan parlamentin alahuone * kansallisneuvosto (nationalrat), Sveitsin parlamentin alahuone * Slovakian tasavallan kansallinen neuvosto (Národná rada Slovenskej republiky), Slovakian parlamentti * kansallisneuvosto (National Council), Namibian parlamentin ylähuone * kansallisneuvosto (Conseil national), Monacon parlamentti * Georgian kansallinen neuvosto, Georgian ensimmäinen parlamentti vuosina 1917–1918 * kansallisneuvosto (Nemzeti Főtanács), Unkarin valtionpäämiehen vuosina 1945–1946 korvannut elin * Syyrian kansallinen neuvosto, Syyrian oppositioryhmittymä Syyrian sisällissodassa * siirtymäajan kansallinen neuvosto, Libyan väliaikaishallitus vuoden 2011 vallankumouksen jälkeen * kansallinen neuvosto, georgialainen kolmen puolueen yhteenliittymä.
Sollentunan kirkko

Sollentunan kirkko () on Ruotsissa Sollentunan kunnassa sijaitseva kirkkorakennus. Se on rakennettu 1100-luvun lopussa ja sitä on laajennettu tai remontoitu useita kertoja sen jälkeen.Svenska kyrkan: Fakta om Sollentuna kyrka Viitattu 6.3.2013. 1400-luvun jälkipuolella tehdyt kalkkimaalaukset ovat Albertus Pictorin edustamaa koulukuntaa. ==Lähteet== ==Aiheesta muualla== * Sollentuna kommun: Sollentuna kyrka * Stockholms läns museum Luokka:Tukholman läänin kirkot Kirkko Luokka:Ruotsin kivikirkot Luokka:Kirkot Tukholman hiippakunnassa
Mulkvist

Mulkvist on vuonna 2011 perustettu huumoriorkesteri. ==Jäsenet== * Mato Valtonen * Sakari Kuosmanen * Upi Heikkinen * Marzi Nyman * Jussi Lampi * Jamppa Kääriäinen == Diskografia == * Levy äänitettiin Kujalandiassa Lahdessa ja sen tuotti levy-yhtiö AXR ja Ilkka Vainio. ==Lähteet== Luokka:Suomalaiset huumoriyhtyeet
Amazonas (Venezuela)

Amazonas () on yksi Venezuelan osavaltioista. Osavaltio sijaitsee maan eteläosassa muodostaen lähes viidesosan maan pinta-alasta. Kuitenkin vähemmän kuin prosentti Venezuelan väestöstä asuu osavaltiossa. Osavaltion pääkaupunki on Puerto Ayacucho. Amazonas oli liittovaltion territorio vuodesta 1864 vuoteen 1994, jolloin se sai osavaltion oikeudet. Osavaltio sijaitsee Brasilian ja Kolumbian rajalla, Orinoco-joen ja Amazonin sivujoen Rio Negron valuma-alueilla. Vuoden 2011 väestönlaskennassa osavaltiossa oli noin 146 500 asukasta. == Lähteet == == Aiheesta muualla == Luokka:Venezuelan osavaltiot
Jääpallon Viron-mestaruuskilpailut 1934

Otteluihin Jääpallon Viron-mestaruudesta 1934 osallistui kolme joukkuetta. Viron jääpallomestaruus ratkaistiin kaikkiaan 13. kerran. Loppuotteluun selvisivät Tallinna Kalev ja Tallinna Sport. Kolmas osallistunut joukkue oli Tartu Kalev == Loppuottelu == Tulos Tallinna Kalev 4-3 Tallinna Sport === Mestarijoukkue === Kalevin joukkue: Paul Freiberg, Johannes Hanberg, Erich Jõers, Feliks Kivi, Antoni Koovit, Boris Nelisnoi, Villem Raie, Aleksander Rauk, Bernhard Ruul, Raoul Sauer, Heinrich Uukkivi. ==Lähteet== * Jääpall; 13. EESTI MEISTRIVÕISTLUSED Luokka:Viron jääpallo Luokka:Vuoden 1934 jääpallo
Jääpallon Viron-mestaruuskilpailut 1933

Otteluihin Jääpallon Viron-mestaruudesta 1933 osallistui kaksi joukkuetta. Viron jääpallomestaruus ratkaistiin virallisesti 12. kerran. Mestaruusottelussa kohtasivat Tallinna Kalev ja Tartu Kalev == Loppuottelu == Tulos Tallinna Kalev 3-1 Tartu Kalev === Mestarijoukkue === Tallinnan Kalevin joukkue: Paul Freiberg, Aleksander Gerassimov, Johannes Hanberg, Antoni Koovit, Arnold Matiisen, Boris Nelisnoi, Villem Raie, Bernhard Ruul, Raoul Sauer, Heinrich Uukkivi. ==Lähteet== * Jääpall; 12. EESTI MEISTRIVÕISTLUSED Luokka:Viron jääpallo Luokka:Vuoden 1933 jääpallo
Jääpallon Viron-mestaruuskilpailut 1931

Otteluihin Jääpallon Viron-mestaruudesta 1931 osallistui viisi joukkuetta. Viron jääpallomestaruus ratkaistiin virallisesti 10. kerran. Mestaruusottelussa kohtasivat Tallinna Sport ja Tallinna ÜENÜ. Muut osallistuneet joukkueet olivat Tallinna Kalev, Tartu Kalev ja Tartu ASK. == Loppuottelu == Tulos Tallinna Sport 3-0 Tallinna ÜENÜ === Mestarijoukkue === Sportin joukkue: Eugen Einman, Voldemar Hammer, Karl-Richard Idlane, Rudolf Jurna, Friedrich Karm, Rudolf Kuuskla, Ferdinand Laurberg, Heinrich Paal, Herbert Seegner, Karl-Rudolf Silberg, Evald Tipner, Artur Uuetoa. ==Lähteet== * Jääpall; 10. EESTI MEISTRIVÕISTLUSED Luokka:Viron jääpallo Luokka:Vuoden 1931 jääpallo
Muutoksenhakulautakunta

Muutoksenhakulautakunta voi tarkoittaa Suomessa jotakin seuraavista: * Opintotuen muutoksenhakulautakunta * Sosiaaliturvan muutoksenhakulautakunta * Tapaturma-asioiden muutoksenhakulautakunta * Työeläkeasioiden muutoksenhakulautakunta * Työttömyysturvan muutoksenhakulautakunta == Katso myös == * Urheilun oikeusturvalautakunta * Vakuutuslautakunta
Jääpallon Ruotsin 1.divisioonan kausi 1932

Jääpallon Ruotsin Division I:n kausi 1932 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1932 Ruotsin jääpallomestaruudesta. Lohkovoittajiksi selviytyivät Västerås SK ja IF Göta. Loppuottelu pelattiin Tukholmassa 6. maaliskuuta. ==Division I== === Pohjoinen === Joukkue O V T H Maalit P Västerås SK 7 6 0 1 26-12 12 AIK 7 4 2 1 22-12 10 IFK Rättvik 7 3 2 2 19-15 8 Bollnäs GIF 7 2 3 2 9-13 7 IK Sirius 7 2 2 3 14-20 6 Skutskärs IF 7 2 1 4 12-16 5 Västerås BK 7 1 2 4 9-15 4 SK Tirfing 7 1 2 4 7-15 4 === Etelä === Joukkue O V T H Maalit P IF Göta 7 6 1 0 29-8 13 IK Göta 7 5 1 1 20-15 11 Nässjö IF 7 4 1 2 16-12 9 Slottsbrons IF 7 3 2 2 23-22 8 Örebro SK 7 2 1 4 20-20 5 IF Verdandi 7 1 2 4 9-19 4 Djurgårdens IF 7 1 1 5 12-22 3 IFK Strängnäs 7 1 1 5 7-18 3 === Loppuottelut === 6.3. Tukholma Yleisöä 8 454 Joukkue #1 Tulos Joukkue #2 IF Göta 3–2 Västerås SK ==Lopulliset sijoitukset== Sija Joukkue 1\. IF Göta 2\. Västerås SK ==Lähteet== * Bandytipset kalenderbiteri * VSK:n finaaliottelut kautta aikain ===Viitteet=== 1932 Luokka:Vuoden 1932 jääpallo
Liittoneuvosto (Itävalta)

LiittoneuvostoItävalta – oikeudellisia tiedonlähteitä Eduskunta 29.11.2020. (saks. Bundesrat) on Itävallan kaksikamarisen parlamentin ylähuone. Liittoneuvostoon kuuluu 61 edustajaa, jotka ovat Itävallan osavaltioiden maapäivien valitsemia.Eduskunta: Itävalta – oikeudellisia tiedonlähteitä Liittoneuvosto käyttää lainsäädäntövaltaa yhdessä kansallisneuvoston kanssa ja sillä on veto-oikeus alahuoneen lakeihin. ==Lähteet== Luokka:Itävallan politiikka Luokka:Ylähuoneet